CELEX: 32019D1895
Language: hu
Date: 2019-11-07 00:00:00
Title: A Bizottság (EU) 2019/1895 végrehajtási határozata (2019. november 7.) több portugál sziget varroózismentesként való elismeréséről és a 2013/503/EU végrehajtási határozat mellékletének módosításáról (az értesítés a C(2019) 7905. számú dokumentummal történt) (EGT-vonatkozású szöveg)

12.11.2019   
               
               
                  HU
               
               
                  Az Európai Unió Hivatalos Lapja
               
               
                  L 291/54
               
            
         A BIZOTTSÁG (EU) 2019/1895 VÉGREHAJTÁSI HATÁROZATA
         (2019. november 7.)
         több portugál sziget varroózismentesként való elismeréséről és a 2013/503/EU végrehajtási határozat mellékletének módosításáról
         (az értesítés a C(2019) 7905. számú dokumentummal történt)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állategészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állategészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 15. cikke (2) bekezdésére,
         mivel:
         
                     (1)
                  
                  
                     A 92/65/EGK irányelv 15. cikke előírja, hogy amennyiben egy tagállam véleménye szerint területe vagy területének egy része mentes az irányelv B. mellékletében felsorolt betegségek egyikétől, megfelelő dokumentációt kell benyújtania a Bizottságnak, amelynek alapján határozatot kell elfogadni az adott tagállam vagy területének egy része betegségtől mentesként való elismeréséről, valamint meg kell határozni a kereskedelemben esetleg szükséges kiegészítő biztosítékokat.
                  
               
                     (2)
                  
                  
                     A 92/65/EGK irányelv B. mellékletében és a 2013/503/EU bizottsági végrehajtási határozatban (2) a korábbi „varroa atkakór” elnevezéssel szereplő, mézelő méhek varroózisa tekintetében már több tagállami terület betegségtől mentesként elismerésre került. Az érintett területeket, valamint a kiegészítő kereskedelmi garanciákat a 2013/503/EU végrehajtási határozat melléklete tartalmazza.
                  
               
                     (3)
                  
                  
                     Portugália kérelmezte, hogy a Bizottság ismerje el az Azori-szigetek részét képező Corvo, Graciosa, São Jorge, Santa Maria, São Miguel és Terceira szigetét varroózismentesként, határozzon meg a nemzeti szinten alkalmazandóknak megfelelő kiegészítő kereskedelmi garanciákat, valamint kérelme alátámasztására benyújtotta a 92/65/EGK irányelv 15. cikkének (1) bekezdésében meghatározott megfelelő részletes dokumentációt.
                  
               
                     (4)
                  
                  
                     A Portugália által benyújtott részletes dokumentáció alapján Corvo, Graciosa, São Jorge, Santa Maria, São Miguel és Terceira szigetét Portugália varroózismentes területének kell tekinteni, és azokat a kiegészítő kereskedelmi garanciákkal együtt bele kell foglalni a 2013/503/EU végrehajtási határozat mellékletébe.
                  
               
                     (5)
                  
                  
                     A 2013/503/EU végrehajtási határozatot ezért ennek megfelelően módosítani kell.
                  
               
                     (6)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2013/503/EU végrehajtási határozat mellékletében szereplő táblázat a Finnországra és az Egyesült Királyságra vonatkozó bejegyzés között a következő bejegyzéssel egészül ki:
            
                        PT
                     
                     
                        Portugália
                     
                     
                        Corvo szigete
                     
                     
                        PT01300
                        FLORES (SANTA CRUZ)
                     
                     
                        Bármely életciklusban lévő méh (Apis mellifera), beleértve a méhcsaládokat/méhkolóniákat, méhanyákat, használatban lévő méhkaptárokat és kereteket
                     
                  
                        Graciosa szigete
                     
                     
                        PT05200
                        GRACIOSA (SANTA CRUZ DA GRACIOSA)
                     
                  
                        São Jorge szigete
                     
                     
                        PT02700
                        SAO JORGE (VELAS)
                     
                  
                        Santa Maria szigete
                     
                     
                        PT02500
                        SANTA MARIA (VILA DO PORTO)
                     
                  
                        São Miguel szigete
                     
                     
                        PT02600
                        SAO MIGUEL (PONTA DELGADA)
                     
                  
                        Terceira szigete
                     
                     
                        PT02800
                        TERCEIRA (ANGRA DO HEROISMO)
                     
                  
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. november 7-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 268., 1992.9.14., 54. o.
         
         
            (2)  A Bizottság 2013/503/EU végrehajtási határozata (2013. október 11.) az Unió egyes részeinek a méhek varroózisától mentes területként való elismeréséről és varroózismentes minősítésük megőrzése érdekében az Unión belüli kereskedelem és az Unióba történő behozatal tekintetében szükséges kiegészítő biztosítékok meghatározásáról (HL L 273., 2013.10.15., 38. o.).